Маргарыта эксперыментуе з вобразамі, фактурай, тэхналогіямі, матэрыяламі і такім чынам адкрывае яшчэ нязведаныя асаблівасці работы з тэкстылем. Узоры, рытміка, каларыт, фактура, лінія — усё гэта для мастачкі аснова майстэрства, база для творчых пошукаў, для рашэння пастаўленай перад сабою задачы, для арганічнасці існавання яе твораў у інтэр’еры, увядзення ў гістарычны і сучасны кантэкст. Яе работы рукатворныя, гарманічныя і арыгінальныя. Аўтарская тэхніка вырабу габеленаў заўжды становіцца адкрыццём і прыемнай нечаканасцю для гледачоў і мастацтвазнаўцаў.